Ráðið hefur verið í stöður fréttastjóra Mannlífs og vefstjóra mannlif.is . Magnús Geir Eyjólfsson hefur verið ráðin fréttastjóri fríblaðsins Mannlífs , sem kemur út á föstudögum og er aðgengilegt til niðurhals á mannlif.is . Magnús verður hluti af öflugu ritstjórnarteymi Mannlífs og í lykilhlutverki við áframhaldandi uppbyggingu blaðsins . Magnús starfaði sem upplýsingafulltrúi NATO í Georgíu á vegum Íslensku friðargæslunnar áður en hann tók til starfa sem fréttastjóri blaðsins . Þar áður starfaði hann á fjölmiðlum samfleytt í 10 ár , 4 ár sem ritstjóri Eyjan.is og þar áður sem blaða / fréttamaður á Pressunni , Stöð 2 og Blaðinu . Magnús er með MA í alþjóðasamskiptum frá Waseda háskóla í Tókýó . Þá hefur Guðný Hrönn Antonsdóttir tekið við starfi vefstjóra mannlif.is , sem sem er sameiginlegur vefur allra miðla útgáfufélagsins Birtíngs . Guðný útskrifaðist með MA í blaða - og fréttamennsku frá Háskóla Íslands árið 2016 og var í skiptinámi í University of Sheffield . Þar á undan stundaði hún myndlistarnám í Listaháskóla Íslands og útskrifaðist þaðan 2011 . Guðný vann áður á Morgunblaðinu og svo á Fréttablaðinu . Guðný kemur til með að hafa umsjón með mannlif.is , meðal annars skrifum á vefinn og mun koma að áframhaldandi stafrænni uppbyggingu hans .